Søndagens familiefestival byder på en lynhurtig tur i en Formel 1-bil, show med Onkel Reje og masser af god musik. Alle pengene går til udsatte børn.

Fartglade børn og voksne er netop nu på Flyvestation Aalborg for at få en tur i en lynhurtig luksusbil - og for samtidig at støtte velgørenhed. Raise for Kids er en familiefestival, der har til formål at samle penge ind til udsatte børn og deres familier. Al overskuddet går til de to organisationer Gestus og CoolUnite, som begge støtter netop dem. Det er et af Nordjyllands rigeste par, Sonja og Eigil Christensen, der står bag arrangementet. De har tjent gode penge på salget af deres virksomhed Color Print - men i dag gælder det indsamlingen til de udsatte børn. På programmet er også et skægt show med børnenes favorit onkel Reje, pop-up shops, lækkert streetfood og koncerter med Søren Sko, Mads Langer og Joey Moe.